A Budapesti Természetbarát Sportszövetség
az 2009. évben – korlátozott létszámban – meghirdeti a
I. Középfokú Kerékpáros Túravezető Tanfolyamát
Gyakorlott kerékpározó túrázók részére.

A tanfolyam elméleti előadásokból, közös táborozásokból és gyakorlati túrákból áll. A tanultak magukban foglalják a tájékozódás alapvető szabályait, megfelelő kresz és műszaki és túravezetői ismeretet. Sikeres záróvizsgák letétele esetén a hallgatók a tanfolyam elvégzéséről oklevelet és jelvényt kapnak. A tanfolyamot a BTSSZ megbízásából az Oktatási Bizottság rendezi és bonyolítja le.
A BTSSZ középfokú túravezető tanfolyama az MTSZ idevonatkozó meghatározásainak keretében folyik, szorosan kapcsolódik az MTSZ oktatási tematikájához és minősítési rendszeréhez. 
A tanfolyam önköltséges, azon mindenki saját felelősségére vesz részt. A tanfolyam vezetője: Mikus Pál (+36 /30 9960428) mikuspal@vipmail.hu

Jelentkezési feltételek: 

•	16 éves kortól bárki (18 éven aluliaknál szülői beleegyezés kötelező) 
•	érvényes orvosi igazolás (18 év alatt) 
•	szabályosan kitöltött jelentkezési lap + fénykép (digitális 600*600), határidőre történő leadása 
•	a tanfolyamdíj csekken v. utalással határidőre történő befizetése 
•	az adminisztrációs és felszerelési előírások teljesítése
•	közúti közlekedésre és túrázásra alkalmas kerékpár és egyéb felszerelés megléte  
•	élő e-mail cím a rendszeres kapcsolattartáshoz

A tanfolyam során a jelentkezőknek rendelkezniük kell kötelező felszerelésekkel, amelyekről az első alkalommal bővebb felvilágosítást kapnak. A kétnapos gyakorlati foglalkozások során szükség van táborozó felszerelésekre is, amelyekkel a hallgatóknak szintén rendelkezniük kell.

A befizetett tanfolyamdíjat (vagy annak egy részét) későbbi akadályoztatás esetén nem áll módunkban visszafizetni.
A tanfolyam díja nem tartalmazza az 1000.- vizsgadíjat.

A jelentkezés a jelentkezési lap kitöltésével és leadásával történik. Tanfolyam kezdete és a jelentkezési határidő: 2009. február 4. a Schulek Frigyes Szakközépiskola. (1087 Budapest Mosonyi u. 6.)
További információ: telefonon a (1) 266-5924-es számon ill. személyesen szerdánként a BTSSZ helyiségében 17.30-18.30 között.
A tanfolyam részvételi költsége személyenként 10 000 + 6 000 Ft, amely tartalmazza a digitális jegyzetek árát. Ezenkívül minden hallgató maga fedezi a térképek, tanszerek, kötelező felszerelések, az utazások és táborozások költségeit.

Az elméleti oktatások, gyakorlati túrák helyszínei Budapesttől max. 70 km-re lesznek.
 
További információk: www.btssz.hu, info@btssz.hu